Diari Oficial de la Generalitat Valenciana


Sumari del DOGV 5264, del 23-05-2006 (2006/5800)

RESOLUCIÓ de 12 de maig de 2006, del director gerent de l'Agència Valenciana de Salut, per la qual establix un nou termini per a la presentació de sol·licituds de la convocatòria de beques d'informàtica i telecomunicacions per a l'any 2006.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5800


Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de maig de 2006, del director gerent de l'Agència Valenciana de Salut, per la qual establix un nou termini per a la presentació de sol·licituds de la convocatòria de beques d'informàtica i telecomunicacions per a l'any 2006. [2006/S5800]  
L'apartat tercer de la resolució de 20 d'abril de 2006, del director gerent de l'Agència Valenciana de Salut, per la qual convoca beques d'informàtica i telecomunicacions per a l'any 2006 (DOGV número 5.255, de 10 de maig de 2006), establix que «El termini per a la presentació de sol·licituds és de 15 dies hàbils comptadors a partir de l'endemà de la publicació de la present resolució en el Diari Oficial de la Generalitat Valenciana». I l'apartat segon establix que «Les bases i el model de sol·licitud per a la present convocatòria són les aprovades per l'Orde de la Conselleria de Sanitat per a la convocatòria de beques d'informàtica i telecomunicacions de l'Agència Valenciana de Salut de l'any 2006».  
Atés que l'Orde de 20 d'abril de 2006, de la Conselleria de Sanitat, que aprova les bases i el model de sol·licitud per a la convocatòria de beques d'informàtica i telecomunicacions de l'Agència Valenciana de Salut de l'any 2006 (DOGV número 5.257, de 12 de maig de 2006), ha sigut publicada després de la resolució que convoca les beques, i fent ús de les facultats que em conferix el Decret 25/2005, de 4 de febrer, del Consell de la Generalitat Valenciana, que aprova els Estatuts reguladors de l'Agència Valenciana de Salut, resolc:  
Establir un nou termini per a la presentació de sol·licituds de 15 dies hàbils comptats a partir de l'endemà de la publicació d'esta resolució en el Diari Oficial de la Generalitat Valenciana. No és necessari tornar a presentar la sol·licitud si ja s'ha fet en el termini establit en la resolució de convocatòria.  
Contra esta resolució, d'acord amb l'article 27.2, del Decret 25/2005, de 4 de febrer, del Consell de la Generalitat, que aprova els Estatuts reguladors de l'Agència Valenciana de Salut, pot interposar-se un recurs d'alçada davant del conseller de Sanitat en el termini d'un mes des de la publicació, en els termes previstos en els articles 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Esta resolució entra en vigor l'endemà de la publicació en el Diari Oficial de la Generalitat Valenciana.  
València, 12 de maig de 2006.. El director gerent de l'Agència Valenciana de Salut: Manuel Cervera Taulet.